Juan Almeida Bosque

Juan Almeida Bosque (Habana ; 1927ko otsailaren 17a - Ib., 2009ko irailaren 11 )  Kubako politikari, militar, konpositore eta iraultzaile komunista izan zen.

Fidel Castro eta bere anaia Raúl Castroren ondoren, Kubako boterearen hirugarren pertsonaia garrantzitsuentzat hartua izan zen. Fulgencio Batistaren diktaduraren aurkako borrokan parte hartu zuen, Moncada kuartelari 1953an egindako erasoan eta Granma lehorreratu ondorengo borroka iraultzailean.

1959ko urtarrilaren 1eko Iraultzaren garaipenaren ondoren, Almeidak ardura postu ugari bete zituen: alderdiaren Batzorde Zentraleko Buru Politikoko kidea 1965ean sortu zenetik, Batzar Nazionalerako diputatua eta Estatu Kontseiluko presidenteordea, lehen legealditik. Era berean, Iraultzaren komandantea eta Kubako Iraultzaren Borrokalarien Elkarteko presidentea izan zen.

Konpositore eta idazle gisa 300 abesti baino gehiago eta dozena bat liburu egin zituen.

Erreferentziak

Kanpo estekak 

Kubako musikagileak
Kubako militarrak
Habanako Unibertsitateko ikasleak
Kubako diputatuak
Afro-kubatarrak
Kubako Errepublikako heroia
Kubako Alderdi Komunistako kideak
Gaixotasun kardiobaskularrek hildakoak